Miesten Divari

Miesten Divari, sponsorinimeltään vuodesta 2022 alkaen Inssi-Divari, on miesten salibandyn toiseksi korkein sarjataso Suomessa. Sarjassa pelaa 14 joukkuetta. Sarjaan ei voi osallistua sellaisen seuran joukkue, jolla on jo toinen joukkue F-liigassa tai Divarissa. Sarjaa on pelattu nykyisellä yhden lohkon sarjajärjestelmällä vuodesta 2011 lähtien. Sitä ennen I-divisioonaa pelattiin itä- ja länsilohkoissa.

Sarjan nimi muuttui Inssi-Divariksi kauden 2022 alusta, kun Insinööriliitto alkoi sponsoroida sitä. Sponsorointisopimus kestää kolme vuotta.

 Historia 
Sarjaa on pelattu kaudesta 1988–1989 asti, mutta sarjataso tunnettiin ennen kautta 2011–2012 nimellä I-divisioona. I-divisioonaa pelattiin itä- ja länsilohkoissa. Nimenvaihdoksen myötä itä- ja länsilohko poistuivat ja tilalle tuli yksi koko Suomen kattava sarjataso, jossa pelaa 14 joukkuetta.
 Sarjajärjestelmä 

 Runkosarja 
Kaudella 2025–2026 sarja pelataan yhdessä 14 joukkueen lohkossa. Runkosarja pelataan kaksinkertaisena (26 ottelua). Runkosarjan kahdeksan parasta pääsee pudotuspeleihin. Viimeinen tippuu Suomisarjaan. 12. ja 13. pelaavat putoamiskarsinnoissa. 
Peliaika on 3×20 minuuttia tehokasta peliaikaa. Jos varsinainen peliaika päättyy tasan, pelataan viiden minuutin jatkoaika. Jos ratkaisu ei synny jatkoajalla, pelataan rangaistuslaukauskilpailu viidellä laukojalla.

 Playoffs 

Sarjan kuusi parasta joukkuetta jatkavat F-liigakarsintaan.

 Putoamiskarsinnat 
Putoamiskarsinnat pelataan paras kolmesta -systeemillä (kaksi voittoa) yksittäisinä otteluina. Peliaika on 3x20
minuuttia tehokasta peliaikaa. Jos varsinainen peliaika päättyy tasan, pelataan 20 minuutin jatkoaika.
Jatkoaika päättyy ensimmäiseen hyväksyttyyn maaliin. Mikäli jatkoaika ei tuo ratkaisua,
ratkaistaan ottelun voittaja viiden laukojan RL-kilpailussa. Varsinaisen peliajan ja jatkoajan
välillä on viiden minuutin tauko.

Karsinnan 1. vaihe: Karsinnan 1. vaiheeseen osallistuvat Divarissa sijoille 12. ja 13. sijoittuneet joukkueet ja
Suomisarjan lohkojen 1. ja 2. sijoittuneet joukkueet. Karsintaan ei voi osallistua
Suomisarjan joukkue, jonka seuralla on joukkue pääsarjoissa kaudella 2024–2025. Tässä
tilanteessa karsintaan tulee saman lohkon 3. sijoittunut joukkue.
Ottelupareissa 1. ja 2. kotietu Divarijoukkueella. 3. otteluparin kotiedun saa paras
Suomisarjalohkojen lohkovoittaja (pisteet/ottelu-vertailu). 4. otteluparin kotiedun saa.

Otteluparin voittaja pelaa Divarissa kaudella 2025–2026.
Otteluparin häviäjä pelaa Suomisarjassa kaudella 2025–2026.

 Vanha sarjajärjestelmä 
Ennen kautta 2011–2012 pelattiin kahdessa lohkossa, jotka oli maantieteellisesti jaettu länsi- ja itälohkoon. Lohkoissa pelasi 12 joukkuetta, jotka pelasivat kaksinkertaisen sarjan yksittäisinä otteluina. Peliaikana oli 3 x 20 minuuttia tehokasta peliaikaa. Ottelun päättyessä tasan pelattiin viiden minuutin jatkoaika äkkikuolemaperiaatteella. Lohkojen kaksi parasta joukkuetta pelasivat liigakarsinnoissa ja neljä viimeistä joukkuetta putosivat suoraan II-divisioonaan.

Liigakarsintojen ensimmäisessä vaiheessa lohkovoittajat pelasivat noususta Salibandyliigaan paras viidestä järjestelmällä (kolme voittoa). Voittaja nousi suoraan liigaan seuraavalle kaudelle. Häviäjä puolestaan jatkoi karsintojen toiseen vaiheeseen, jossa se sai vastaansa liigassa 13. sijoittuneen joukkueen. Lohkojen 2. sijoittuneet joukkueet pelasivat keskenään pääsystä karsintojen toiseen vaiheeseen paras viidestä järjestelmällä. Otteluparin voittaja kohtasi liigassa 12. sijoittuneen joukkueen. Molemmissa pareissa enemmän pisteitä runkosarjassa kerännyt aloitti kotijoukkueena. Toisen vaiheen kahden otteluparin voittajat pelasivat seuraavalla liigassa ja häviäjät I-divisioonassa.

 Joukkueet 2025–2026 

 Joukkue Kunta Kotihalli Perustettu Päävalmentaja M-Team Helsinki Arena Center Ruskeasuo 1996 Teemu Kalinainen Tiikerit Vantaa Tikkurilan urheilutalo 1997 Pasi Rosti SB Vantaa Vantaa Energia Areena 1991 Tomi Rastas Koovee Tampere Spiral Tampere 1996 Jarno Iijolainen SalBa Rauma Jaakko Arena 1993 Mikko Lehti Rangers Kirkkonummi Jokirinteen liikuntahalli 1992 Miika Valkama O2-Jyväskylä Jyväskylä Jyväskylän monitoimitalo 2001 Ismo Nybacka SaiPa Lappeenranta Lappeenrannan urheilutalo 2020 Otto Valavuo Josba Joensuu Joensuu Areena 1988 Jami Huhtala Karhut Pori Porin urheilutalo 1992 Jani Jormakka SBS Wirmo Mynämäki HaNi-Halli 1993 Jarmo Eskelinen Loviisan Tor Loviisa Loviisan liikuntahalli  Pekka Palomäki Nibacos Kokkola Kampushalli 1994 Lassi Lyttinen Pirkat Pirkkala Pirkkalan vapaa-aikakeskus Petri Järvenpää

 Kaudet vuodesta 2019– 
 2019–2020
 2020–2021
 2021–2022
 2022–2023
 2023–2024
 2024–2025

 Katso myös 
 Naisten 1. divisioona
 F-liiga (miehet)
 F-liiga (naiset)

Lähteet

Luokka:Salibandyn I-divisioona
Luokka:Suomen salibandysarjat